**Լեսբոֆոբիա,** լեսբուհիների (ինչպես անհատների, այնպես էլ լեսբի զույգերի կամ սոցիալական խմբի ) նկատմամբ բացասական վերաբերմունքի տարբեր ձևերի դրսևորում։ Բացասական վերաբերմունքը հիմնված է սեռի, գենդերային ինքնարտահայտման, սեռական կողմնորոշման կատեգորիաների վրա և կարող է դրսևորվել նախապաշարմունքների, խտրականության, ատելության ու բռնության տեսքով, ինչպես նաև այնպիսի վերաբերմունքով ու զգացմունքներով, որոնք տատանվում են արհամարհանքից մինչև թշնամանք։

Առնչվող տերմինաբանություն
-------------------------

Մինչ որոշ մարդիկ օգտագործում են միայն ավելի ընդհանուր «հոմոֆոբիա» տերմինը՝ նկարագրելու այս տեսակի նախապաշարմունքները կամ վարքագիծը, մյուսները կարծում են, որ «հոմոսեքսուալություն» և « հոմոֆոբիա » տերմինները համարժեքորեն չեն արտացոլում լեսբուհիներին հատուկ խնդիրները, քանի որ նրանք կրկնակի խտրականության են ենթարկվում՝ և՛ հոմոֆոբիայի, և՛ սեքսիզմի ։

Հատումների տեսություն
---------------------

Լեսբոֆոբիան ճնշումների երկու համակարգերի՝ միսոգինիայի և հոմոֆոբիայի հատում-խաչմերուկ է։ Իսկ լեսբիական կողմնորոշում ունեցող տրանս կանանց դեպքում խաչվում են խտրականության երեք ձևեր՝ հոմոֆոբիա, միսոգինիա և տրանսֆոբիա ( տրանսմիսոգինիա )։

Դրսևորումներ
------------

Այն ընկալումը, որ լեսբիականությունը վտանգավոր է, մինչդեռ հետերոսեքսուալ վարքը բնական և նորմալ է, լեսբոֆոբ համոզմունքների սովորական, տարածված օրինակ է։ Հոմոֆոբիայի պես՝ այս համոզմունքը ևս բնութագրվում, դասակարգվում է որպես հետերոնորմատիվ, քանի որ այն ենթադրում է, որ հետերոսեքսուալությունը մարդկային սեռական վարքի սոցիալական նորմ է, իսկ մյուս սեռական կողմնորոշումները աննորմալ են և անբնական։ Ընդհանուր լեսբոֆոբ կարծրատիպերից է այն համոզմունքը, որ կին մարզիկները միշտ կամ հիմնականում լեսբուհիներ են ։ Լեսբուհիները լեսբոֆոբիկ վերաբերմունքի են բախվում ոչ միայն հետերոսեքսուալ տղամարդկանց ու կանանց, այլ նաև գեյ տղամարդկանց ու բիսեքսուալների կողմից։

Լեսբոֆոբիան երբեմն դրսևորվում է բռնությամբ ուղեկցվող հանցագործություններով, ներառյալ ուղղիչ բռնաբարությունը և նույնիսկ սպանությունը։

Տես նաև
-------

* Հետորոսեքսիզմ
* Լեսբիականություն

Ծանոթագրություններ
------------------

1. ↑  «What is "Lesbophobia"?». ILGA. 2006 թ․ դեկտեմբերի 18. Արխիվացված է օրիգինալից 2012 թ․ փետրվարի 20-ին. Վերցված է 2007 թ․ օգոստոսի 7-ին.
2. ↑  Peper, Karen, «Female athlete=Lesbian: a complex myth constructed from gender role expectations and lesbiphobia», *Queer words, queer images: communications and the construction of homosexuality*, pages 193—208 (New York University Press, 1994)
3. ↑  *Megan Radclyffe* Lesbophobia: gay men and misogyny. — Cassell, 1995. — ISBN 978-0-3043-3326-4

Արտաքին հղումներ
----------------

* Լեսբոֆոբիայի սահմանումը Գենդերային հավասարության եվրոպական ինստիտուտի կողմից
* *Լեսբուհիների նկատմամբ բռնություն. կրթություն, հետազոտություն, հանրային արշավներ* (Ծրագրի համարը՝ 2000-021-W). DAPHNE նախագիծ. Եվրոպական հանձնաժողով, 2000 թ.
* *Բռնություն լեսբուհիների նկատմամբ. կրթություն - հետազոտություն - հասարակայնության հետ կապ* (վերջնական զեկույց). DAPHNE ծրագիր. Եվրոպական հանձնաժողով, 31 դեկտեմբերի 2001թ.
* *Լեսբուհիների տեսանելիությունը և լեսբոֆոբիան Ֆրանսիայում* Archived 2021-05-20 at the Wayback Machine.. SOS Հոմոֆոբիա, 2014թ.
* *Խախտել լռությունը. լեսբուհիների և բիսեքսուալ կանանց քրեականացումը և դրանց ազդեցությունը*. Human Dignity Trust, մայիս 2016թ.
* *Որոշ երկրներում գեյ կամ լեսբուհի լինելը կարող է ձեզ բանտ նստեցնել…կամ ավելի վատ*։ Ազատ Եվրոպա/Ազատություն ռադիոկայանը, 2020թ.